**KAIŠIADORIŲ RAJONO SAVIVALDYBĖS**

**JAUNIMO REIKALŲ TARYBOS**

**SUSIRINKIMO PROTOKOLAS**

2022-02-07 Nr. 21

Susirinkimo vieta: nuotolinis susirinkimas per interneto platformą „Zoom“.

Susirinkimo pirmininkė – Rugilė Grendaitė.

Susirinkimo sekretorė – Eglė Grendienė.

# Dalyvavo:

# Vytenis Tomkus

# Rugilė Grendaitė

# Giedrė Pavasarytė

# Ugnė Morkūnaitė

* Viktorija Kanapinskaitė
* Eglė Grendienė

DARBOTVARKĖ:

 1. Dėl Lijot pasiūlymų.

 2. Dėl Pilietiškumo mokyklos pasiūlymų.

 3. Dėl Jaunimo metų planavimo.

1. SVARSTYTA. LiJOT pasiūlymai.

Aptarta iš LiJOT gauta rezoliucija dėl jaunimo iniciatyvų bei programų finansavimo savivaldybės lygmeniu proceso. Svarstyta apie finansavimą neformalioms jaunimo grupėms, projektų paraiškų teikimą per metus, ataskaitų pateikimo tvarką, dvimečių arba trimečių projektų finansavimo galimybes, atlyginimą projekto rengėjams.

NUTARTA.

Kaišiadorių rajono savivaldybės jaunimo organizacijos projekto konkursų tvarkos aprašas visiškai atitinka dabartinius jaunimo poreikius.

2. SVARSTYTA. Pilietiškumo mokyklos pasiūlymai.

Aptarta po renginio ,,Pilietiškumo mokykla“ gauti pasiūlymai Savivaldybei. Diskutuota dėl Kultūros komiteto pasiūlymo įpareigoti gyvenviečių seniūnus rengti renginius, modernizuoti ir paįvairinti plakatų šablonus, organizuoti diskotekas miesto estradoje. Atsižvelgiant į Jaunimo reikalų komiteto pasiūlymą, buvo nuspręsta išsiaiškinti dėl moksleivių gaunamų nuolaidų autobusuose, išvykti į kitą savivaldybę ir pabendrauti su jos Jaunimo reikalų taryba. Išsiaiškinta, kad Aplinkos apsaugos komiteto siūlymas iš kaimų išvežti šiukšles du kartus per mėnesį pastoviu grafiku yra įgyvendinamas. Taip pat įgyvendinamas pasiūlymas įsteigti filialą, kuriame būtų galima nešti reikalingus ir pasiimti sau reikalingus daiktus. Giedrė Pavasarytė iškėlė klausimą, kaip pritraukti jaunus žmones į renginius, nes renginių vyksta daug, o jaunimas juose nedalyvauja.

NUTARTA:

1. Išsiaiškinti dėl moksleivių gaunamų nuolaidų autobusuose.
2. Susisiekti su kitomis jaunimo reikalų tarybomis.

3. SVARSTYTA. Jaunimo metų planavimas.

Giedrė Pavasarytė sako, kad organizuojama labai daug renginių, bet jaunimas į juos neina.

Eglė Grendienė informuoja apie Jaunimo reikalų departamento iniciatyvą dėl Jaunimo metų ambasadorių. Planuojama su šiais ambasadoriais aplankyti kultūros įstaigas ir pasiūlyti iššūkį: pasirinkti vieną renginį ir jo formatą pritaikyti jaunimui.

Buvo aptariamas Jaunimo metų atidarymo šventės transliavimas iš Visagino ir kokiose vietose tai būtų galima daryti: Jaunimo centre, Jaunimo erdvėje.

Giedrė Pavasarytė siūlo transliuoti keliose vietose: Rumšiškėse, Žiežmariuose, Kaišiadoryse, Žasliuose, Kruonyje, ir aptarti vietinio jaunimo problemas su Kaišiadorių rajono savivaldybės tarybos nariais.

Rugilė Grendaitė siūlo Jaunimo metų atidarymą transliuoti atvirajame jaunimo centre ,,Mazgas“ ir atviroje jaunimo erdvėje ,,Rūsys“, o idėją politikams susitikti su vietiniu jaunimu įgyvendinti vėliau.

NUTARTA. Jaunimo metų atidarymą transliuoti atvirajame jaunimo centre ,,Mazgas“ ir atviroje jaunimo erdvėje ,,Rūsys“.

Susirinkimo pirmininkė Rugilė Grendaitė

Susirinkimo sekretorė Eglė Grendienė